**REGULAMENT ROATA NOROCULUI ÎN FORMAT ELECTRONIC**

 **4 – 6 MARTIE 2025 – CELEBRATION OF BEAUTY @AFI COTROCENI 2025**

**SECȚIUNEA 1. ORGANIZATORUL CAMPANIEI PROMOȚIONALE**

Campania promoțională “Învârte și câștigă premii și surprize”, (numită în cele ce urmează „Campania Promoţională” sau „Campania”) este organizată de WORLD CLASS ROMANIA S.A., societate pe acțiuni de naționalitate romană, administrată în sistem dualist, cu sediul social in București, str. Ion Brezoianu nr. 27, etaj 7, sector 1, înregistrată la Oficiul Registrului Comerțului sub nr. J40/1837/2004, cod identificare fiscală RO-16128511, reprezentată prin dl. Kent Orrgren, în calitate de Președinte al Directoratului (în continuare “Organizatorul” sau “World Class”).

Prin simpla participare la Campania Promoțională, Participanții declară că vor respecta termenii și condițiile prezentului Regulament Oficial (denumit în continuare “Regulamentul Oficial” sau „Regulamentul”) potrivit celor menționate în cuprinsul său.

Campania va putea fi întreruptă de către Organizator, oricând în timpul duratei de desfășurare, în cazul apariției unei situații de forță majoră sau al modificării Regulamentului.

**SECȚIUNEA 2. DURATA CAMPANIEI PROMOȚIONALE ȘI ARIA DE DESFĂȘURARE**

Campania promoțională se va desfășura pe teritoriul României în perioada **04.03.2025 - 06.03.2025**, în condițiile respectării prevederilor prezentului Regulament.

1. Înscrierile în campania promoțională vor începe:
* la data de **04.03.2025** ora **16:00** și vor înceta la data de **04.03.2025**, ora **20:00** (inclusiv). Orice persoană care utilizează serviciile descrise mai jos după această dată și oră nu va fi luată în considerare.
* la data de **05.03.2025** ora **16:00** și vor înceta la data de **05.03.2025**, ora **20:00** (inclusiv). Orice persoană care utilizează serviciile descrise mai jos după această dată și oră nu va fi luată în considerare.
* la data de **06.03.2025** ora **16:00** și vor înceta la data de **06.03.2025**, ora **20:00** (inclusiv). Orice persoană care utilizează serviciile descrise mai jos după această dată și oră nu va fi luată în considerare.

**SECȚIUNEA 3. DREPTUL DE PARTICIPARE**

1. Campania este deschisă participării tuturor persoanelor fizice cu vârsta minimă de 18 ani, cetățeni români sau străini, cu domiciliul sau reședința în România, înregistrați fiscal in România, cu vârsta minimă de 18 ani (toate aceste condiții trebuie îndeplinite până la data începerii Campaniei), care respectă termenii și condițiile acestui Regulament Oficial, denumite in continuare individual „Participant” și colectiv „Participanți”.

2. Participarea la această Campanie implică cunoașterea si acceptarea integrală, expresă si neechivocă de către Participanți a prezentului Regulament Oficial.

**SECȚIUNEA 4. PREMII**

**1.** Premiile participante la Campanie sunt exclusiv următoarele:

a) un voucher de 30 zile access în clubul World Class selectat.

b) un voucher de 14 zile access în clubul World Class selectat.

c) un voucher de 7 zile access în clubul World Class selectat.

d) un voucher de o zi access în clubul World Class selectat.

e) o sesiune cu antrenor personal

f) un premiu surpriza

**SECȚIUNEA 5. MECANISMUL PARTICIPĂRII LA CAMPANIA PROMOȚIONALĂ**

1. Pentru ca un Participant să poată participa la prezenta Campanie trebuie să respecte următorul mecanism:

a) să completeze formularul de contact cu date valide.

b) să învârtă roata în format electronic pentru a câștiga un premiu.

**SECȚIUNEA 6. MECANISMUL ACORDĂRII PRODUSELOR CADOU**

1. Participanții eligibili, care respectă cumulativ condițiile impuse în secțiunea 5, pot intra în posesia premiilor, în condițiile enumerate mai jos:

2. Premiile nu pot fi transmisibile și nu pot fi convertite în bani.

3. Premiile denumite “vouchere” nu pot fi activate de persoane care au un abonament activ sau care au beneficiat de un abonament de test (trial) în ultimele 90 de zile.

4. Premiul “un voucher de 30 zile” va fi acordat de către un reprezentant World Class din clubul selectat în perioada **10.03.2025 – 21.03.2025.**

5. Premiul “un voucher de 14 zile” va fi acordat de către un reprezentant World Class din clubul selectat în perioada **10.03.2025 – 21.03.2025.**

6. Premiul “un voucher de 7 zile” va fi acordat de către un reprezentant World Class din clubul selectat în perioada **10.03.2025 – 21.03.2025.**

7. Premiul “un voucher de o zi” va fi acordat de către un reprezentant World Class din clubul selectat în perioada **10.03.2025 – 21.03.2025.**

8. Premiul “o sesiune cu un antrenor personal” va fi acordat de către un reprezentant World Class din clubul selectat în perioada **10.03.2025 – 21.03.2025.**

9. Premiul surpriza va fi acordat pe loc de catre un reprezentant World Class, la alegere, in functie de disponibilitate.

**SECȚIUNEA 7. RĂSPUNDEREA ORGANIZATORULUI**

1. Organizatorul nu va fi ținut răspunzător pentru prejudiciile suferite de Participanți, indiferent de natura acestor prejudicii așa cum este descris în secțiunea 6 de mai sus.

2. Organizatorul nu este răspunzător de erorile ivite din cauza funcționării defectuoase a serviciilor de internet (de exemplu, dar fără a se limita la, pagina web care nu se încarcă corespunzător, comanda nu poate fi finalizată).

**SECȚIUNEA 8. LITIGII**

Eventualele litigii apărute între Organizator și participanții la prezenta Campanie promoțională se vor rezolva pe cale amiabilă sau în cazul în care aceasta nu va fi posibilă, litigiile vor fi soluționate de instanțele judecătorești române competente.

**SECȚIUNEA 9. PRELUCRAREA ȘI PROTECȚIA DATELOR CU CARACTER PERSONAL**

În vederea organizării Campaniei promoționale „ Învârte și câștigă premii și surprize”, World Class va prelucra datele cu caracter personal ale Participanților în conformitate cu prevederile Regulamentului UE 2016/679 si al Consiliului din 27 aprilie 2016.

Tuturor participanților la Campanie le sunt garantate drepturile în conformitate cu Regulamentul (UE) 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor) și cu Legea 190/2018 privind măsuri de punere în aplicare a Regulamentului general privind protecția datelor (Legea 190/2018). Datele participanților la Campanie vor fi prelucrate de World Class Romania SA pentru aducerea la îndeplinire a următoarelor scopuri: organizarea prezentei Campanii, realizarea de rapoarte statistice cu privire la clienții de produse și servicii World Class Romania SA, informarea acestora, prin diverse mijloace de comunicare (poștă, e-mail, telefon, SMS) cu privire la prezenta promoție sau la alte acțiuni desfășurate în viitor, în cazul în care participanții și-au exprimat consimțământul expres în acest sens.

World Class prelucrează date cu caracter personal în conformitate cu prevederile Regulamentului general privind protecția datelor și ale Legii 190/2018, în calitate de operator date cu caracter personal.

World Class se angajează să păstreze confidențialitatea și să asigure protecția datelor cu caracter personal ale participanților la prezenta Campanie și să le utilizeze numai în conformitate cu prezentul Regulament oficial și legislația aplicabilă în vigoare.

Participanții la Campanie au, conform Regulamentului general privind protecția datelor, următoarele drepturi: dreptul de a fi informați cu privire la protecția datelor cu caracter personal, dreptul de acces la datele cu caracter personal, dreptul la rectificarea datelor cu caracter personal și de a restricționa prelucrarea datelor cu caracter personal. De asemenea, participanții au dreptul la portabilitatea datelor și dreptul la șteregerea datelor (“dreptul de a fi uitat”). Participanții au, de asemenea, dreptul de avea obiecții față de prelucrarea în scopuri de marketing direct. Participanții au dreptul de a se opune la prelucrarea datelor cu caracter personal, în condițiile legii, precum și dreptul de a nu face obiectul unei decizii bazate exclusiv pe prelucrarea automată, inclusiv crearea de profiluri. Pentru exercitarea acestor drepturi, participanții pot transmite o solicitare pe e-mail la adresa dpo@worldclass.ro, sau prin poștă/curier, la adresa World Class Romania precizată la articolul 1.1. din prezentul Regulament.

Participanții au de asemenea dreptul de a depune o plângere la Autoritatea Națională de Supraveghere a Prelucrării Datelor cu Caracter Personal (ANSPDCP) cu privire la prelucrările care consideră că le încalcă drepturile.

Datele cu caracter personal ale Participanților sunt prelucrate în vederea încheierii și executării contractului dintre World Class Romania și Participanți, în cazul de față contractul fiind reprezentat de prezentul Regulament, ce trasează termenii generali de participare la Campanie.

**SECȚIUNEA 10. ÎNCETAREA CAMPANIEI PROMOȚIONALE**

Prezenta Campanie promoțională poate înceta înainte de termenul stabilit, în cazul apariției unui eveniment ce constituie forță majoră conform legislației în vigoare, prin decizia Organizatorului, comunicată prin intermediul paginii de Facebook World Class Romania sau pe [www.worldclass.ro](http://www.worldclass.ro).

Organizator

World Class Romania S.A.

\_\_\_\_\_\_\_\_\_\_\_\_\_\_\_\_\_\_\_\_\_

Prin Kent Orrgren

Președinte al Directoratului